
Sak 6. Forslag til behandling.


Forslag 2

Ny virksomhetsplan
Administrasjonen i samarbeid med representanter fra avdelingene har i lengre tid jobbet frem med å få på plass en virksomhetsplan. Denne ble presentert for hovedstyret 5. mars og det er var full enighet i hovedstyret om å legge denne frem for Årsmøte til godkjenning

Visjon: Sammen blir vi best

Verdiene beskriver hva vi legger i det.
Verdier: 
B – Bidra. 
E -  Entusiastiske/Entusiasme. 
S – Stolte
T – Trygge

Virksomhetside:
Med et mangfoldig idretts- og aktivitetstilbud i trygge omgivelser skaper vi idrettsglede og opplevelse av mestring i et godt læringsmiljø. Vi tilrettelegger for idrett på alle ferdighetsnivåer, og skaper samtidig sosiale møteplasser og samhold.
Kortversjon:
Sportsklubben Njård  – et mangfold av tilbud for alle ferdighetsnivåer.

Hovedmål:
Fornøyde medlemmer som blir, og gjør at andre ønsker å komme til oss.	
Dette måles jevnlig med en kort spørreundersøkelse og gjennom medlemstall i samordnet rapportering hvert år. 

Delmål klubbkultur:
Vi skal ha motiverte medlemmer, frivillige og ansatte som jobber i fellesskap for å skape ett idrettslag
Suksesskriterier: våre verdigrunnlag BEST oppfordrer alle som er tilknyttet Njård til å bidra til at idrettslaget har et godt omdømme i nærmiljø som gjør oss synlig og at vi oppleves som ett idrettslag. Vi skaper motivasjon og engasjement gjennom felles mål og verdier.

Delmål aktivitetstilbud:
Vi skal ha et sportslig aktivitetstilbud tilpasset medlemmenes ønsker og ferdighetsnivåer
Suksesskriterier: våre trenere er viktig bidragsytere for at vi skal ha fornøyde medlemmer.  Vi er enige om at hos oss skal du få trene for om du kun ønsker å holde deg i form, men også få lov å bli god. For å kunne gi et tilbud som er tilpasset dette, må vi ha trenere med rett kompetanse både faglig og sosialt. Vi må evne å se hver enkelt utøver. Samtidig må våre avdelinger vurdere og tilrettelegge sine sportslige planer ut i fra muligheter og sine ressurser. 

Delmål anlegg:
Vi skal ha moderne og miljøeffektive anlegg tilpasset avdelingenes behov
Suksesskriterier: Njård eier sine anlegg. Det betyr at vi har ansvar for drift og vedlikehold. Vi må utarbeide en plan for at anleggene skal tilfredsstille krav både fra medlemmer og «myndigheter». I dette ligger også en økonomisk plan.  

